**Opplag Strand Båtforening.**

Vi har den glede av å kunne huse flertallet av medlemmenes båter gjennom vinteren.

Vi har dessverre opplevd at noen i siste liten trekker seg fra inngått avtale, med det resultat at foreningen ikke får fylt opp alle plassene (og derav taper inntekter). Disse har da «sperret» for andre søkere som vi har måttet avvise fordi det ikke var plass.

Heldigvis er dette unntakene, de fleste er pliktoppfyllende og følger våre rutiner og avtaler. Men som et resultat av dette vil vi fra 2021 bli mer restriktive dersom noen trekker seg etter at fristen er gått ut.

**Dersom man trekker seg, eller avviker inngått avtale om dato for opptak, vil de kunne bli avkrevet et gebyr på kr. 2.500,-.**

En annen ting som det er litt usikkerhet rundt, er det konkrete tidspunkt for opptak. Man kan på søknadsskjemaet fylle inn ønsket dato for opp- og utsetting, men dette er kun et ønske og en veiledning for intern planleggingen av opptak.

**Den enkelte må selv i god tid ta kontakt og avtale en konkret dato og tidspunkt med Erik Feltman Halvorsen**.

Erik treffes på mobil 915 66 970, eller som regel på opplagsplassen i den mest hektiske tid for opptak.

Søknadsskjema for opplag 2021/22 finner du på denne siden og i vårnummeret av medlemsbladet - som vanligvis sender ut før påske.